Paradiset brinner

Paradiset brinner 2023ko Mika Gustafson suediar zinema zuzendariaren film dramatikoa da.

 Sinopsia 

Laura, Mira eta Steffi ahizpak dira. 16, 12 eta 7 urte dituzte, eta bakarrik bizi dira beren ama etxetik joan zenetik. Bizimodu nahiko kaotikoa daramate, eta, hala ere, eroso daude kaos horretan; moldatzen dira. Laurak, ahizpa nagusienak, amaren edo helduaren rola izango du, etxeko zereginen ardurak bere gain hartuko ditu, Mirak eta Steffik haur izaten jarraitzen duten bitartean. Baina Laura ez dago eroso ahizpa arduratsuaren paperean; azken finean, nerabe bat da, nerabe urduri eta apur bat oldarkorra, eta, ahizpengatik edozer egiteko prest dagoen arren, nerabe izan nahi luke.

Hiru nesken egoera konplikatzen hasiko da gizarte zerbitzuetako langile batek amarekin biltzeko eskatuko dienean. Laura bilera atzeratzen saiatuko da, baina hiru ahizpen bizimoduak susmoak piztu ditu, eta bururatuko zaie ama ordezkatuko duen norbait topatzea dela aukera bakarra. Nahaste horren guztiaren erdian ezagutuko du Laurak Hannah, 30 urte inguruko emakume bat.

 Aktoreak 
 Ida Engvoll – Hanna
 Bianca Delbravo – Laura
 Dilvin Asaad – Mira
 Safira Mossberg – Steffi
 Marta Oldenburg – Zara
 Mitja Siren – Sasha
 Isabella Kjellberg – Sandra

 Erreferentziak 

 Kanpo estekak 

Kategoria:Suediako film dramatikoak
Kategoria:Italiako film dramatikoak
Kategoria:Danimarkako film dramatikoak